ΓΡΑΠΤΗ ΕΡΩΤΗΣΗ E-2622/00

υποβολή: Ulpu Iivari (PSE) προς την Επιτροπή

(1 Αυγούστου 2000)

Θέμα: Επίβλεψη της διανομής της επισιτιστικής βοήθειας της ΕΕ

Δημοσιεύθηκε στη Φινλανδία ότι, μαζί με την επισιτιστική βοήθεια της ΕΕ, έχουν διανεμηθεί και τρόφιμα από άλλες πηγές των οποίων οι ημερομηνίες λήξης είχαν παρέλθει και ήταν, συνεπώς, ακατάλληλα για κατανάλωση. Το γεγονός αυτό δημιουργησε την εντύπωση ότι η ΕΕ διανέμει στους λιγότερο εύπορους πολίτες της αλλοιωμένα τρόφιμα.

1. Οι διατάξεις που αφορούν τη διανομή επισιτιστικής βοήθειας, δεν απαγορεύουν στους διανομείς της ΕΕ να διανέμουν τρόφιμα από άλλες πηγές, των οποίων η ημερομηνία λήξης έχει παρέλθει;

2. Εαν όχι, πώς προτίθεται η Επιτροπή να διασφαλίσει την πραγματοποίηση τροποποιήσεων στις διατάξεις αυτές;

Απάντηση του κ. Fischler εξ ονόματος της Επιτροπής

(9 Οκτωβρίου 2000)

Οι ρυθμιστικές διατάξεις οι οποίες έχουν θεσπισθεί σε επίπεδο Κοινότητας(1) προβλέπουν τη διανομή των προϊόντων ευρωπαϊκής προέλευσης που βρίσκονται στα αποθέματα παρέμβασης ή παρασκευάζονται με βάση αυτά πράγμα το οποίο θα μπορούσε να περιλάβει μία ανταλλαγή των προϊόντων που αποσύρονται από τα αποθέματα παρέμβασης έναντι άλλων προϊόντων ισοδυνάμων τα οποία θα διανέμονται σε απόρους. Η Επιτροπή καταρτίζει ετήσια προγράμματα η εφαρμογή των οποίων εξασφαλίζεται από τα κράτη μέλη. Τα τελευταία αυτά ορίζουν ιδίως τις οργανώσεις που θα διανείμουν τα τρόφιμα στους απόρους.

Στη νομοθεσία προβλέπεται ένα χρονοδιάγραμμα. Οι ενέργειες διανομής, απόσυρσης των αποθεμάτων παρέμβασης για τη διανομή στις φιλανθρωπικές οργανώσεις, πρέπει να τηρούν ορισμένες προθεσμίες, έτσι ώστε το σύνολο της ενέργειας να διεξάγεται με μορφή ετησίων προγραμμάτων.

Τα άρθρα 9 και 10 του κανονισμού (ΕΟΚ) αριθ. 3149/92 της Επιτροπής προβλέπουν ότι τα κράτη μέλη εφαρμόζουν ορισμένα μέτρα ελέγχου των ενεργειών. Τα κράτη μέλη είναι επίσηςποχρεωμένα να διαβιβάζουν στην Επιτροπή μία έκθεση για την έκβαση της εκτέλεσης κάθε ετησίου προγράμματος. Οι παρατηρήσεις που έχουν γίνει επιτόπου από τους διάφορους παρεμβαίνοντες ή από κάθε άλλο ενδιαφερόμενο αποτελούν επίσης αντικείμενο παρακολούθησης εκ μέρους της Επιτροπής.

Σύμφωνα με το ερώτημα που θέτει το Αξιότιμο Μέλος του Κοινοβουλίου, το κοινοτικό μέτρο δεν αφορά τα προϊόντα, η ημερομηνία των οποίων έχει λήξει. Θα πρόκειται γι' άλλα προϊόντα τα οποία έχουν διανεμηθεί από οργανώσεις που άλλωστε είχαν πιθανώς οριστεί από τις φιλανδικές αρχές για τη διανομή των προϊόντων της κοινοτικής ενίσχυσης σε τρόφιμα. Η Επιτροπή έχει ωστόσο ζητήσει πληροφορίες για το θέμα αυτό από τις φινλανδικές αρχές που είναιπεύθυνες για την εφαρμογή του προγράμματος στην επικράτεια της Φινλανδίας. Οι τελευταίες αυτές είναι, επιπλέον,ποχρεωμένες να της διαβιβάζουν έκθεση σχετικά με την έκβαση της εκτέλεσης του τρέχοντος ετησίου προγράμματος.

(1) Κανονισμός (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας, ΕΕ L 352 της 15.12.1987 και -Κανονισμός (ΕΟΚ) αριθ. 3149/92 της Επιτροπής, της 29ης Οκτωβρίου 1992, περί λεπτομερών κανόνων για την χορήγηση τροφίμων προερχομένων από τα αποθέματα παρέμβασης στους απόρους της Κοινότητας, ΕΕ L 313 της 30.10.1992.